《暮秋匏谷结社有赋得园字》
明代·吴殿邦

海门东去听潮喧，落得便宜五石樽。旅雁相过排晚字，群鸥坐石领卮言。

清狂我辈簪原合，懒拙畸人薜自扪。生计只今诗酒在，未应萧瑟此山园。

作者简介：吴殿邦，字彤贶，一字尔达，号海日。海阳人。明神宗万历四十年（一六一二）解元、四十一年（一六一三）进士，历官尚宝卿。有《古欢堂集》、《匏谷诗集》、《浮云吟》诸稿。清光绪《海阳县志》卷八有传。